rejauldu/bengali-wikipedia huggingface dataset:
জঁ বাতিস্ত জোসেফ ফুরিয়েএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (২১শে মার্চ, ১৭৬৮ - ১৬ই মে, ১৮৩০) একজন প্রখ্যাত ফরাসি গণিতবিদ। তিনি তাপীয় পরিবহনের গাণিতিক তত্ত্ব প্রদানের জন্য বিখ্যাত হয়ে আছেন। তাকে সাধারণত গ্রিনহাউস প্রভাব আবিষ্কারের কৃতিত্ব দেওয়া হয়।  যেকোন গাণিতিক অপেক্ষককে বিশেষ কিছু ত্রিকোণমিতিক ধারার সাহায্যে প্রসারণের কৌশল এই তত্ত্বের অন্তর্গত। যদিও এইধরনের প্রসারণ-কৌশল তার আগেই অনুসন্ধান করা হয়েছিল, তবু বিশেষ অবদানের জন্য তার নামেই এদের নামকরণ করা হয়। ফুরিয়ে ধারাগুলোকে আজ বিজ্ঞানের নানা শাখায় এক অপরিহার্য সরঞ্জাম হিসেবে বিবেচনা করা হয়। thumb|জোসেফ ফুরিয়ে  জন্ম ও কর্মজীবন  ফুরিয়ে প্যারিসের প্রায় ১০০ মাইল দক্ষিণে অবস্থিত ওসের (Auxerre) শহরে জন্মগ্রহণ করেন। তার জীবন ছিল বৈচিত্র্যপূর্ণ এবং কখনো প্রতিকূলও। মাত্র ৯ বছর বয়সে তিনি অনাথ হয়ে পড়েন। ওসের-এ অবস্থিত সাঁ-ব্যনোয়া-স্যুর-লোয়ার (Saint-Benoît-sur-Loire) নামের বেনেডিক্টদের দ্বারা পরিচালিত মঠে শিক্ষারত অবস্থায় তিনি গণিতের প্রেমে পড়েন।  ১৭৯৫ সালে তিনি একোল নরমাল (École Normale)-এ (তিনি বিদ্যালয়টির প্রাক্তন ছাত্র ছিলেন) এবং ১৭৯৫ থেকে ১৭৯৮ সাল পর্যন্ত একোল পোলিতেকনিক (École Polytechnique)-এ শিক্ষকতার দায়িত্ব পালন করেন।  তিনি ফরাসি বিপ্লবের একজন সক্রিয় সমর্থক ছিলেন। একাধিকবার তিনি অল্পের জন্য কারাবন্দিত্ব এবং মৃত্যুদন্ডের হাত থেকে বেঁচে যান। বিপ্লব পরবর্তী সময়ে তিনি প্রথম নেপোলিয়ানের সাথে ফরাসিদের নব-অধিকৃত অঞ্চল মিশরে একটি শিক্ষা প্রতিষ্ঠান নির্মাণের উদ্দেশ্যে যান। ১৮০১ সালে ফরাসিরা মিশর ছেড়ে দেয়ার অব্যবহিত পরেই নেপোলিয়ান ফুরিয়ারকে দক্ষিণ ফ্রান্সের একটি বিভাগের প্রধান হিসাবে নিয়োগ দেন, যার কেন্দ্রীয় কার্যালয় গ্রেনোব্‌ল শহরে অবস্থিত ছিল।  গ্রেনোব্‌লে অবস্থানের সময়েই ফুরিয়ে তার বেশীরভাগ গুরুত্বপূর্ণ বৈজ্ঞানিক কাজ সম্পাদন করেন। বিজ্ঞান ও রাজনীতি দুই ক্ষেত্রেই ছিল ফুরিয়ের স্বছন্দ বিচরণ। বিপ্লব এবং নেপোলিয়ানের দ্বারা উদ্দীপ্ত ফুরিয়ে গণিত ও বিজ্ঞানে অসামান্য অবদান রেখেছিলেন।  ফুরিয়ের জীবনের শেষ বছরগুলি কেটেছিল প্যারিসে। সেখানে তিনি আকাদেমি দে সিয়ঁস (Académie des Sciences)-এর সেক্রেটারী পদলাভ করেন। পরবর্তীতে লাপ্লাসের উত্তরসূরি হিসাবে একোল পোলিতেকনিক পরিষদের সভাপতির দায়িত্ব পালন করেন।   গ্রন্থাবলী   তার লেখা গবেষণামূলক গ্রন্থ তাপের বিশ্লেষণী তত্ত্ব-তে (১৮২২; প্রথম ইংরেজি অনুবাদ Analytical Theory of Heat, ১৮৭৮) তিনি ফুরিয়ে ধারার সাহায্য পর্যায়ক্রমিক অপেক্ষকগুলোকে কী ভাবে সাইন এবং কোসাইনের অসীম ধারা হিসাবে প্রকাশ করা যায় তার বর্ণনা দেন।   মৃত্যু   তিনি ১৮৩০ সালের ১৬ই মে ৬২ বছর বয়সে পরলোকগমন করেন।    পাদটীকা   বিষয়শ্রেণী:ফরাসি গণিতবিদ বিষয়শ্রেণী:১৭৬৮-এ জন্ম বিষয়শ্রেণী:১৮৩০-এ মৃত্যু বিষয়শ্রেণী:ফরাসি বিজ্ঞানি বিষয়শ্রেণী:ঊনবিংশ শতকের ফরাসি গণিতবিদ বিষয়শ্রেণী:গাণিতিক বিশ্লেষক বিষয়শ্রেণী:১৯শ শতাব্দীর ফরাসি গণিতবিদ বিষয়শ্রেণী:প্রবাহী গতিবিজ্ঞানী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি রোমান ক্যাথলিক বিষয়শ্রেণী:ফরাসি পদার্থবিজ্ঞানী বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
রাজকুমারী নাফিসা খানুম (মৃত্যু: ১৪ জুলাই ১৯৫৮) ছিলেন একজন ইরাকি রাজকুমারী, যিনি যুবরাজ আবদুল্লাহর মা ছিলেন। তিনি ইরাকের বাদশাহ দ্বিতীয় ফয়সালের মাতামহী ছিলেন। ১৪ জুলাই বিপ্লবে রাজপরিবারের গণহত্যার সময় তিনি মারা যান।   জীবন  তিনি ছিলেন মক্কার আমির এবং গ্র্যান্ড শরীফের আমির আবদুল্লাহ বিন মুহাম্মদ পাশার কন্যা। তিনি ১৯০৬ সালে বসফরাসের ইয়েনিকোয়িতে হেজাজের রাজা আলী বিন হুসেনের সাথে বিবাহ বন্ধনে আবদ্ধ হন। তার স্বামী ১৯২৪-১৯২৫ সালে হেজাজের বাদশাহ ছিলেন। ১৯২৫ সালে তার স্বামীর পদত্যাগের পর পরিবারটি ইরাকে চলে আসে।  তার মেয়ে ইরাকের রাজা গাজীর সাথে বিবাহ বন্ধনে আবদ্ধ হন এবং ১৯৩৩ সালে ইরাকের রানী হন। ১৯৩৫ সালে নাফিসা বিধবা হন। ১৯৩৯ সালে তার নাতি দ্বিতীয় ফয়সাল ইরাকের রাজা হন।  ১৪ জুলাই ১৯৫৮ সালে ১৪ জুলাই বিপ্লবের সময় বিদ্রোহীরা বাগদাদের রয়েল আল-রেহাব প্রাসাদ আক্রমণ করে। যখন প্রাসাদের রক্ষকরা বুঝতে পারেন যে তাদের সংখ্যা অনেক বেশি এবং রাজপরিবারকে রক্ষা করা অসম্ভব, তখন তারা তাদের বিদ্রোহীদের হাতে তুলে দিতে রাজি হন। তারা বলেছিল যে তারা তাদের প্রতিরক্ষা মন্ত্রণালয়ের হেফাজতে নিয়ে যাবেন। রাজা, যুবরাজ, রাজকুমারী হিয়াম, রাজকুমারী নাফিসা, রাজকুমারী আবাদিয়া (রাজার খালা) এবং রাজকীয় কর্মচারীদের কিছু সদস্য নিয়ে গঠিত রাজপরিবার রান্নাঘরের মধ্য দিয়ে প্রাসাদ ত্যাগ করে। বিদ্রোহী সৈন্যদের সারি পেরিয়ে রান্নাঘরের বাগানটি অতিক্রম করার সময় সৈন্যরা গুলি চালায়। রাজার মাথায় ও ঘাড়ে আঘাত লাগে, অন্যদিকে যুবরাজ, নাফিসা এবং আবাদিয়া সকলেরই পিঠে এবং রাজকুমারী হিয়ামের পা বা নিতম্বে আঘাত লাগে। বিদ্রোহীরা রাজপুত্র এবং প্রধানমন্ত্রীকে হত্যা করার ব্যাপারে একমত হয়েছিল, কিন্তু রাজার সাথে কী করা উচিত তা নিয়ে ভিন্ন মতামত ছিল এবং পরিবারের মহিলা সদস্যদের বিষয়ে কোনও সিদ্ধান্ত নেওয়া হয়নি।Juan Romero, The Iraqi Revolution of 1958: A Revolutionary Quest for Unity and Security  গণহত্যার পর মৃতদেহগুলিকে গাড়িতে করে প্রতিরক্ষা মন্ত্রণালয়ে নিয়ে যাওয়া হয়। রাজা, রাজকন্যা আবাদিয়া এবং হিয়াম পরিবহনের সময় তখনও বেঁচে ছিলেন বলে জানা গেছে, কিন্তু রাজা পথেই মারা যান। পরিবহনের সময় গাড়িগুলি থামানো হয় এবং রাজা ও যুবরাজের মৃতদেহ বের করে আনা হয়। রাজাকে ঝুলিয়ে দেওয়া হয় এবং যুবরাজকে অপবিত্র করে রাস্তায় টেনে নিয়ে যাওয়া হয়। পরিবারের একমাত্র জীবিত সদস্য ছিলেন হিয়াম।   সন্তান-সন্ততি  তার এক ছেলে এবং চার মেয়ে ছিল:   রাজকুমারী খাদিজা আবদিয়া - জন্ম ১৯০৭ - মৃত্যু ১৪ জুলাই ১৯৫৮।  রাজকুমারী আলিয়া - জন্ম ১৯১১ - মৃত্যু ২১ ডিসেম্বর ১৯৫০, তার প্রথম চাচাতো ভাই ইরাকের রাজা গাজি প্রথমকে বিয়ে করেন এবং ইরাকের রানী আলিয়া হন।  যুবরাজ আবদুল্লাহ আবদুল্লাহ - জন্ম ১৪ নভেম্বর ১৯১৩ - মৃত্যু ১৪ জুলাই ১৯৫৮, তিনবার বিবাহিত। প্রথম বিবাহ ১৯৩৬ সালে মেলেক আল-দিন ফৌজির সাথে, ১৯৪০ সালে বিবাহবিচ্ছেদ, তারপর ১৯৪৮ সালে ফাইজা আল-তারবুলসির সাথে, ১৯৫০ সালে বিবাহবিচ্ছেদ এবং অবশেষে ১৯৫৮ সালে হিয়াম আবদুল্লাহের সাথে।  রাজকুমারী বাদিয়া - জন্ম জুন ১৯২০ - মৃত্যু লন্ডন ৯ মে ২০২০, শরীফ আল-হুসেন বিন আলীকে বিয়ে করেন। তাদের একটি ছেলে শরীফ আলী বিন আল-হুসেন এবং ২ মেয়ে ছিল।  রাজকুমারী জলিলা - জন্ম ১৯২৩ - মৃত্যু ২৮ ডিসেম্বর ১৯৫৫, ডঃ আহমদ হাজিম বে কে বিয়ে করেছিলেন।   তথ্যসূত্র    গৌরজি সি. বেখোর, আকর্ষণীয় জীবন এবং উত্তেজনাপূর্ণ মৃত্যু: ছয় দিনের যুদ্ধের আগে এবং পরে ইরাকের পরিস্থিতি, জিসি বেখোর, ১৯৯০  বিষয়শ্রেণী:ইরাকি মানুষ অনুযায়ী ফায়ারিং স্কোয়াডে মৃত্যুদন্ড কার্যকর বিষয়শ্রেণী:খুন হওয়া রাজবংশীয় ব্যক্তি বিষয়শ্রেণী:১৯৫৮-এ মৃত্যু
আবদুল্লাহ বিন সৌদ () (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।   প্রথম সৌদি রাষ্ট্রের পতন  তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।  ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।   মৃত্যুদন্ডের কারণ  ১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।   তথ্যসূত্র   বিষয়শ্রেণী:আল সৌদ বিষয়শ্রেণী:উসমানীয়-সৌদি যুদ্ধের ব্যক্তি বিষয়শ্রেণী:মৃত্যুদন্ডপ্রাপ্ত সম্রাট বিষয়শ্রেণী:জন্মের সাল অজানা বিষয়শ্রেণী:১৮১৮-এ মৃত্যু বিষয়শ্রেণী:১৮১৮-এ উসমানীয় সাম্রাজ্য বিষয়শ্রেণী:১৮১৯-এ মৃত্যু বিষয়শ্রেণী:মৃত্যুদণ্ড কার্যকর হওয়া সৌদি ব্যক্তি বিষয়শ্রেণী:১৯শ শতাব্দীতে খুন হওয়া রাজশাসক বিষয়শ্রেণী:উসমানীয় সাম্রাজ্য কর্তৃক ১৯শ শতাব্দীতে মৃত্যুদণ্ড কার্যকর করা ব্যক্তি
কাশ্মীরি হস্তশিল্প হলো কাশ্মীরি জনগণ এবং স্বহস্তে প্রস্তুতকৃৃৃত বস্তু তৈরি করে আনুষঙ্গিক জিনিসপত্রে নৈপুণ্যের সহিত সাজিয়ে তোলা কারিগরদের কাছে একটি ঐতিহ্যবাহী শিল্প। মধ্য কাশ্মীরের শ্রীনগর, গণ্ডেরবাল এবং বড়গাম জেলা বহু বছর ধরে হস্তশিল্পজাত পণ্য তৈরি করে চলেছে। শ্রীনগর, গণ্ডেরবাল এবং বড়গাম সহ ভারতের জম্মু ও কাশ্মীর রাজ্যের কাশ্মীরের অন্যান্য জেলাগুলি দেশজুড়ে তাদের সাংস্কৃতিক ঐতিহ্য তথা হস্তশিল্পকে প্রসারিত করে চলেছে।  thumb|right|আখরোট কাঠের ওপর কাশ্মীরি কারিগরের খোদাই, যা কাশ্মীরের আখরোট কাঠের খোদাই নামে পরিচিত  কাশ্মীরের শিল্পকলার মধ্যে পাল্কির কাজ, বিছানার চাদর, হাতির দাঁতের কাজ, কালিদানি, বাক্স এবং চামচ সারা ভারতবর্ষে বিখ্যাত, তদুপরি কাশ্মীরি শাল ব্যতিক্রমীভাবে সমাদৃত। কাশ্মীরিরা ঐতিহ্যগতভাবে সুদর্শন   হস্তশিল্প পণ্য তৈরি করে চলেছেন। কয়েকটি উল্লেখযোগ্য উৎপাদন ক্ষেত্র হলো টেক্সটাইল, কার্পেট ও কম্বল, চিকণের কাজ, ফুল কড়ি, রূপার ওপর শিল্পকলা, কাঠের কাজ এবং কাগজমণ্ড শিল্প ইত্যাদি। এই হস্তশিল্পই কাশ্মীরের কারিগরদের জীবনধারণ ও জীবিকার উৎস।  কাশ্মীরি কাগজমণ্ড শিল্প  ইরান|পারস্য থেকে মুসলমান প্রচারক মীর সৈয়দ আলি হামাদানি খ্রিস্টীয় চতুর্দশ শতাব্দীর মধ্যযুগীয় ভারত|মধ্যযুগীয় ভারতে এই কাগজমণ্ড শিল্প নিয়ে এসেছিলেন। এটি মূলত কাগজের সজ্জার উপর ভিত্তি করে তৈরি, এবং এটি একটি সজ্জিত, রঙিন নিদর্শন; সাধারণত ফুলদানি, বাটি বা কাপ (ধাতব রিমগুলি সহ এবং এর বাইরে), বাক্স, ট্রে, ল্যাম্পের ঘাঁটি এবং অন্যান্য অনেকগুলি ছোট ছোট বস্তুর আকারে।  কাশ্মীরের আখরোট কাঠের খোদাই কাশ্মীরের আখরোট কাঠের খোদাই হলো সূক্ষ্ম কাঠের খোদাইয়ের কারুকাজ। কাশ্মীর অঞ্চলে ব্যাপকভাবে বৃদ্ধি পাওয়া জাগলানস রেজিয়া গাছ (আখরোট গাছ) কাঠের খোদাইয়ের জন্য ব্যবহৃত হয়৷ এবং আখরোট গাছের প্রাচুর্যের জন্য বিশ্বের কয়েকটি জায়গার মধ্যে কাশ্মীর অন্যতম, টেবিল, গহনার বাক্স, ট্রে ইত্যাদি তৈরিতে তাই আখরোটের কাঠ ব্যবহার করা হয়৷  তথ্যসূত্র  আরো দেখুন  রাফুগার  ওয়াগু  বিষয়শ্রেণী:পাকিস্তানি পোশাক বিষয়শ্রেণী:ভারতীয় পোশাক বিষয়শ্রেণী:পাকিস্তানের সংস্কৃতি বিষয়শ্রেণী:জম্মু ও কাশ্মীরের সংস্কৃতি বিষয়শ্রেণী:ভারতীয় হস্তশিল্প বিষয়শ্রেণী:পাকিস্তানি হস্তশিল্প বিষয়শ্রেণী:পেশা বিষয়শ্রেণী:ভারতের সাংস্কৃতিক ঐতিহ্য
বানপুর রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।  ইতিহাস ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। বানপুর রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।  তথ্যসূত্র  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন
সিয়ান এলেরি আংহারাদ ওয়েস্টারম্যান (জন্ম ১৯৬২) একজন ব্রিটিশ ব্যাংকার এবং বিএফসি ফ্যাশন ট্রাস্টের সহ-সভাপতি। তিনি রয়্যাল একাডেমি ট্রাস্টের একজন ট্রাস্টি যা রয়্যাল একাডেমি অফ আর্টসকে সমর্থন করে, এবং ইংলিশ ন্যাশনাল ব্যালে -এর প্রাক্তন ট্রাস্টি।     তথ্যসূত্র    বহিঃসংযোগ   Photograph of Westerman  বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ব্রিটিশ নারী ব্যাংকার
থাম্ব|একটি কফি শপে ডোনাট প্রদর্শন করা হচ্ছে।  ডোনাট (; উচ্চারণ: ) ময়দার খামিরযুক্ত তেলেভাজা এক ধরনের মিষ্টি খাবার। এটি অনেক দেশেই জনপ্রিয় এবং মিষ্টি জলখাবার হিসেবে বিভিন্ন আকারে তৈরি করা হয়, যা বাড়িতে তৈরি করা যায় কিংবা বেকারি, সুপারমার্কেট, খাবারের দোকান এবং ফ্র্যাঞ্চাইজড বিশেষ বিক্রেতাদের কাছ থেকে কেনা যায়। Doughnut হল প্রথাগত বানান, অন্যদিকে Donut হল এর সরলীকৃত সংস্করণ।  ডোনাটগুলি সাধারণত ময়দার খামির থেকে গোলাকৃতি করে তেলে কড়া ভাজা হয়, তবে অন্যান্য ধরনের পিটালিও ব্যবহার করা যেতে পারে। রুচি ও সৌন্দর্যবর্ধনের জন্য বিভিন্ন টপিং এবং ফ্লেভার ব্যবহৃত হয়, যেমন চিনি, চকলেট বা ম্যাপল সিরাপের প্রলেপ দেওয়া হয়। ডোনাটগুলিতে পানি, খামির, ডিম, দুধ, চিনি, তেল এবং প্রাকৃতিক বা কৃত্রিম ফ্লেভার অন্তর্ভুক্ত থাকতে পারে।   তথ্যসূত্র    আরও পড়ুন       Origins of the doughnut hole.    বিষয়শ্রেণী:খাদ্যের ধরন বিষয়শ্রেণী:বৈশ্বিক রন্ধনশৈলী বিষয়শ্রেণী:ডোনাট
এনাগুড্ডে () () ভারতের কর্ণাটক রাজ্যের উড়ুপি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে য়েনাগুদ্দে শহরের জনসংখ্যা হল ৪৫৩৭ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে য়েনাগুদ্দে এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বাল মিঠাই ( কুমাওনি : बाल मिठाई, বাল মিঠাই ) হল একটি বাদামী চকোলেটের মতো খাদ্যবস্তু, যা রোস্ট করা বা ভুনা করা খোয়া দিয়ে তৈরি করা হয় এবং যার উপর চিনির প্রলেপযুক্ত অল্প ভাজা পোস্ত বীজ দিয়ে তৈরি একপ্রকার সাদা বল -এর প্রলেপ দেওয়া হয়। এটি  ভারতের কুমায়ুন অঞ্চলের একটি জনপ্রিয় মিষ্টি।   ইতিহাস  বাল মিঠাই এর উৎপত্তি ভারতের উত্তরাখণ্ড রাজ্যের কুমায়ুনে। এটি বিংশ শতাব্দীর গোড়ার দিকে আলমোড়ার লাল বাজার অঞ্চলের স্থানীয় মিঠাই প্রস্তুতকারকদের উদ্ভাবন।  পণ্ডিতরা বিশ্বাস করেন যে প্রাথমিকভাবে বাল মিঠাই সূর্য দেবতার প্রধান নৈবেদ্য ছিল।    রন্ধনপ্রনালী  বাল মিঠাই প্রস্তুত করতে খোয়া (বাষ্পীভূত দুধের ক্রিম) ও বেতের চিনি একসাথে মিশিয়ে রাধা হয় যতক্ষণ না এটি গাঢ় বাদামী বর্ণ ধারণ করে। 'চকলেট' -এর রঙের সাথে এর প্রচুর সাদৃশ্য দেখা যায়। মিশ্রণটিকে ঠাণ্ডা করার জন্য কিছুক্ষণ রাখা হয়। মিশ্রণটি ঠাণ্ডা ও শক্ত হলে তার থেকে চারকোনা আকৃতির অনেক টুকরো কাটা হয়। টুকড়োগুলির উপর  পরে চিনির প্রলেপযুক্ত ভাজা পোস্ত বীজ দিয়ে তৈরি ছোট সাদা বলের প্রলেপ দেওয়া হয়। Cuisines - Recipes  Official website of Bageshwar district.   জনপ্রিয়তা  বাল মিঠাই দীর্ঘদিন ধরে আলমোড়া জেলা Almora www.journeymart.com. এবং কুমায়ুনের পার্শ্ববর্তী জেলাগুলির একটি জনপ্রিয় মিষ্টি।   ভৌগোলিক তকমা  ১৯৯৯ সালের জিওগ্রাফিক্যাল ইন্ডিকেশন অফ গুডস অ্যাক্টের অধীনে স্থানীয় মিষ্টি প্রস্তুতকারকদের বুদ্ধিবৃত্তিক সম্পত্তির অধিকার এবং জিওগ্রাফিক্যাল ইন্ডিকেশন প্রোটেকশন (জিআই প্রোটেকশন) সম্পর্কে সচেতন করার জন্য একটি সাম্প্রতিক পদক্ষেপ নেওয়া হয়েছে, যা তাদের স্থানীয় বিশেষত্ব যেমন বাল মিঠাই এর জন্য ভৌগোলিক তকমা  পেতে সাহায্য করবে।Intellectual Property Rights Camp on GI Protection for ‘Baal Mithai’ & ‘Singhauri’ WTO-IPR, Bulletin, Govind Ballabh Pant University of Agriculture & Technology, Volume 6– Issue 2: March – April, 2007.   তথ্যসূত্র   বিষয়শ্রেণী:ভারতীয় মিষ্টান্ন
ব্রিটিশ ভার্জিন দ্বীপপুঞ্জ (BVI) হল ক্যারিবিয়ান সাগর এবং উত্তর আটলান্টিক মহাসাগরের মাঝখানে লেসার অ্যান্টিলিসে অবস্থিত ভার্জিন দ্বীপপুঞ্জ দ্বীপপুঞ্জের তিনটি রাজনৈতিক বিভাগের মধ্যে একটি। বিভিআই হল দ্বীপ শৃঙ্খলের পূর্বতম অংশ। মোট জমির পরিমাণ (    ) ( ওয়াশিংটন, ডিসির আকারের প্রায় ০.৯ গুণ) এবং ১৬টি জনবসতিপূর্ণ এবং ২০টিরও বেশি জনবসতিহীন দ্বীপ নিয়ে গঠিত।  টরটোলা দ্বীপপুঞ্জ (  ), আনেগাডা (  ), ভার্জিন গোর্দা (  ) এবং জোস্ট ভ্যান ডাইক (  ) হল বৃহত্তম।  সামুদ্রিক দাবির মধ্যে রয়েছে   আঞ্চলিক সমুদ্র এবং একটি  একচেটিয়া মাছ ধরার অঞ্চল।  ২০০৫ সালের পরিসংখ্যান অনুসারে, ভূমি ব্যবহারের দিক থেকে এটি ২০% আবাদযোগ্য জমি, ৬.৬৭% স্থায়ী ফসল এবং ৭৩.৩৩% অন্যান্য।এর নিকটবর্তী মার্কিন ভার্জিন দ্বীপপুঞ্জ এবং পুয়ের্তো রিকোর সাথে দৃঢ় সম্পর্ক রয়েছে।   ভূখণ্ড   ডান|থাম্ব|300x300পিক্সেল|ব্রিটিশ ভার্জিন দ্বীপপুঞ্জ - নাসা ALI আর্থ অবজারভিং-১ (দৃশ্যমান রঙ) স্যাটেলাইট চিত্র আগ্নেয়গিরির উৎপত্তিস্থলের কারণে বেশিরভাগ দ্বীপই খাড়া এবং পাহাড়ি।  দ্বীপ শৃঙ্খলের সর্বনিম্ন বিন্দু হল ক্যারিবিয়ান সাগর এবং সর্বোচ্চ বিন্দু হল মাউন্ট সেজ, যার উচ্চতা  সমুদ্রপৃষ্ঠ থেকে এবং দ্বীপটিতে  উপকূলরেখা রয়েছে।  আনেগাডা ছাড়া, দ্বীপপুঞ্জগুলি পাইরোক্লাস্টিক শিলা এবং ডায়োরাইট এবং টোনালাইটের মিশ্র জমা দ্বারা গঠিত  আনেগাডা ভূতাত্ত্বিকভাবে স্বতন্ত্র, কার্বনেট রিফ জমা দ্বারা গঠিত।  সমগ্র দ্বীপপুঞ্জ, পশ্চিমে পুয়ের্তো রিকো সহ, একটি জলতলের শৈলশিরার উপরে অবস্থিত উঁচু স্থান যা একসময় প্লাইস্টোসিন যুগে একটি অবিচ্ছিন্ন স্থলভাগ ছিল।  এই তীরটি ক্যারিবিয়ান প্লেট উত্তর আমেরিকান প্লেটের সাথে যেখানে সংঘর্ষ করে সেই সীমানায় টেকটোনিক বল থেকে গঠিত।  ব্রিটিশ ভার্জিন দ্বীপপুঞ্জে বনভূমি মোট ভূমির প্রায় ২৪%, যা ২০২০ সালে ৩,৬২০ হেক্টর (হেক্টর) বনভূমির সমান, যা ১৯৯০ সালে ৩,৭১০ হেক্টর (হেক্টর) ছিল।
thumb|রোমে ট্রান্সফোবিক গ্রাফিটি, যার অর্থ জার্মান ভাষায় "ট্রান্স আউট", একটি স্বস্তিকা সহ।  রূপান্তরকামীভীতি হল এমন ধারণা ও ঘটনাবলীর  সংকলন যা রূপান্তরকামী ব্যক্তিদের প্রতি নেতিবাচক মনোভাব, অনুভূতি বা ক্রিয়াগুলিকে অন্তর্ভুক্ত করে। ট্রান্সফোবিয়ায় সামাজিক লিঙ্গ প্রত্যাশা মেনে চলেন না এমন মানুষদের প্রতি ভয়, বিদ্বেষ, ঘৃণা, হিংস্রতা, ক্রোধ বা অস্বস্তি প্রকাশ করা অন্তর্ভুক্ত থাকতে পারে ৷  এটি প্রায়শই হোমোফোবিক দৃষ্টিভঙ্গির পাশাপাশি প্রকাশ করা হয় এবং তাই এটি হোমোফোবিয়ার একটি দিক হিসাবে বিবেচিত হতে পারে ট্রান্সফোবিয়া হল অনেকটা বর্ণবাদ এবং লিঙ্গ বৈষম্যের মত এক ধরনের কুসংস্কার এবং বৈষম্যবাদ Judith A. Lewis, Michael D. Lewis, Judy A. Daniels, Community Counseling: A Multicultural-Social Justice Perspective (2010, ) এবং কৃষ্ণাঙ্গ রূপান্তরকামী মানুষেরা প্রায়শই তিনটি ধরনের বৈষম্যের শিকার হয়ে থাকেন। Doug Meyer, Violence Against Queer People: Race, Class, Gender (2015, ), pp. 14–15 (Alternate: 14, 15)  হিংস্রতা এবং অন্যান্য হুমকির বর্ধিত ঝুঁকির পাশাপাশি, ট্রান্সফোবিয়ার দ্বারা সৃষ্ট মানসিক চাপ নেতিবাচক সংবেদনশীল পরিণতি ঘটাতে পারে যা ড্রাগের অপব্যবহার , বাড়ি থেকে পালিয়ে (অপ্রাপ্ত বয়স্ক) এবং আত্মহত্যার কারণ হতে পারে।  পশ্চিমা বিশ্ব বৈষম্যহীনতা এবং সমান সুযোগের নীতি প্রতিষ্ঠার দিকে ধীরে ধীরে অগ্রসর হয়েছে। প্রবণতাটি উন্নয়নশীল দেশগুলিতেও আকার নিচ্ছে। এছাড়াও অন্যান্য লিঙ্গ পরিচয়ের সামাজিক গ্রহণযোগ্যতা উন্নত করতে এলজিবিটি সম্প্রদায় সম্পর্কিত প্রচারগুলি বিশ্বজুড়ে ছড়িয়ে দেওয়া হচ্ছে। জাতিসংঘের "স্টিপ দ্যা স্টিগমা" প্রচারটি এমনই একটি প্রচেষ্টা ৷   ভুলভাবে লিঙ্গ চিহ্নিত হওয়ার অভিজ্ঞতা রূপান্তরের আগে সকল রূপান্তরকামীদের ক্ষেত্রে এবং অনেকের ক্ষেত্রে রূপান্তরের পরবর্তীকালেও সাধারণত ঘটে থাকে ৷  রূপান্তরকামী মানুষদের নিয়মিত চিকিৎসকরা , পুলিশ, গণমাধ্যম এবং সহকর্মীরা ভুলভাবে লিঙ্গ চিহ্নিত করেন এবং এই অভিজ্ঞতাগুলিকে রূপান্তরকামী মানুষেরা  "বেদনাদায়ক"  ,   ক্ষতিকারক, নিষ্ঠুর , এবং "কেবল আমাদের জীবনকে আরও কষ্টকর করে তোলে" হিসাবে বর্ণনা করে থাকেন । অ্যাডলসেন্ট হেলথ জার্নাল-এ প্রকাশিত ১২৯ রূপান্তরকামী এবং অন্যান্য লিঙ্গ-বিস্তৃত যুবক যুবতীদের ২০১৮ সালের একটি  সমীক্ষায়  দেখা গেছে যে "প্রতিটি অতিরিক্ত সামাজিক প্রেক্ষাপট যেখানে এদের মনোনীত নাম ব্যবহৃত হয়েছিল, সেখানে হতাশাজনক লক্ষণগুলি , আত্মঘাতী মনোভাব এবং আত্মঘাতী আচরণ ইত্যাদি ক্ষেত্রে একটি পরিসংখ্যানগতভাবে উল্লেখযোগ্য হ্রাস লক্ষ্য করা গেছে  । রূপান্তরকামী ব্যক্তিরা  ইচ্ছাকৃতভাবে  ভুল লিঙ্গ চিহ্নিতকরণকে অত্যন্ত আপত্তিকর বলে মনে করেন  ।  মানসিক স্বাস্থ্য  ট্রান্সফ্রোবিয়া সংক্রান্ত হয়রানি ও বৈষম্যের কারণে ট্রান্সজেন্ডার মানুষেরা মানসিক স্বাস্থ্য সমস্যায় পড়ার সম্ভাবনা বেশি থাকে।  বিরুপাক্ষ, মুরালিধর, এবং রামকৃষ্ণের মতে বিশ্বব্যাপী রূপান্তরকামী ব্যক্তিদের মধ্যে আত্মহত্যার প্রচেষ্টা ৩২% থেকে ৫০% পর্যন্ত। ভারতে, ৩১% থেকে ৫০% রূপান্তরকামী ব্যক্তিরা ২০ বছর বয়সের আগেই আত্মহত্যা করার চেষ্টা করেছে। অস্ট্রেলিয়ায় ৫০% রূপান্তরকামী ব্যক্তিরা এবং ইংল্যান্ডের ৪৫% কমপক্ষে একবার আত্মহত্যা করার চেষ্টা করেছেন।   তথ্যসূত্র  বিষয়শ্রেণী:এলজিবিটিকিউ বিরোধী মনোভাব বিষয়শ্রেণী:লিঙ্গ বৈষম্য বিষয়শ্রেণী:ঘৃণা বিষয়শ্রেণী:ট্রান্সফোবিয়া বিষয়শ্রেণী:অমূলক ভীতি বিষয়শ্রেণী:পরপীড়ন বিষয়শ্রেণী:ধরন অনুযায়ী পূর্বসংস্কার ও বৈষম্য
রহমান আহমাদি (, জন্মঃ ৩০ জুলাই ১৯৮০ নওশার, ইরান) হলেন একজন ইরানী গোলরক্ষক যিনি বর্তমানে "ইরান প্রো লীগে" সেপাহান এর হয়ে খেলছেন।  ক্লাব ক্যারিয়ার পরিসংখ্যান  সর্বশেষ হালনাগাদ করা হয়েছে ১২ জুলাই ২০১৪  ক্লাব কর্মক্ষমতা লীগ কাপ মহাদেশীয় মোট মৌসুম  ক্লাব  লীগ এপস  গোল এপস  গোল এপস  গোল এপস  গোল ইরান লীগ হাজফি কাপ এশিয়া মোট২০০৩–০৪শামোসাকপ্রো লীগ২২Ahmadi made debut for Shamoushak০০––০২০০৪–০৫সাইপা২২০০––০২০০৫–০৬১৫০০––০২০০৬–০৭১৯০০––০২০০৭–০৮১০০০৪০০২০০৮–০৯সেপাহান২২০১০৬০২৯০২০০৯–১০৪০১০০০৫০২০১০–১১পার্সিপলিস১৩০০০৩০১৬০২০১১–১২সেপাহান৩২০১০৬০৩৮০২০১২–১৩সাইপা৩৩০১০––৩২০২০১৩–১৪সেপাহান২৭০১০৩০৩১০ কর্মজীবনের মোট২১৩০৫০২২০২৪৩০  অর্জন ক্লাব সাইপা ইরান প্রো লীগ (১): ২০০৬–০৭  সেপাহান ইরান প্রো লীগ (২): ২০০৯–১০, ২০১১–১২  পার্সিপলিস হাজফি কাপ (১): ২০১০–১১  তথ্যসূত্র   বহিঃসংযোগ   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ইরানের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:পেরসেপুলিস ফুটবল ক্লাবের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
কুরআনের অভ্রান্ততা একটি হল মতবাদ, যা মুসলিম বিশ্বাসের কেন্দ্র, যে কুরআন হল অব্যর্থ ও সঞ্চারক এবং সহজাত ঈশ্বরের বাণী হিসাবে শ্রেষ্ঠ দেবদূত জিবরাঈল কর্তৃক মুহাম্মদের উপর নাযিল হয়, ৭ম শতাব্দীতে।    আরো দেখুন    ইসলামে ধর্মান্ধ  গ্রন্থাগার   বাইবেলের জড়তা  সাংস্কৃতিক মুসলিম  ইসলামের সমালোচনা  ইসলামবাদের সমালোচনা  প্রাথমিক কুরআনের পুঁথি  ইসলামিক আধুনিকতা  কুরআনের আক্ষরিকতা   তথ্যসূত্র   বিষয়শ্রেণী:কুরআন বিষয়শ্রেণী:ইসলামি ধর্মতত্ত্ব বিষয়শ্রেণী:ইসলামি বিশ্বাস ও মতবাদ
বিক্ষিপ্ত উদ্বাসন বিদ্যা (Diaspora studies) খ্রিস্টীয় ২০শ শতকের শেষভাগে প্রতিষ্ঠিত একটি উচ্চশিক্ষায়তনিক জ্ঞানের ক্ষেত্রে যাতে বিক্ষিপ্তভাবে উদ্বাসিত নৃগোষ্ঠীগত জনসমষ্টিসমূহ নিয়ে গবেষণা করা হয়। এইসব জনসমষ্টিকে প্রায়শই বিক্ষিপ্ত উদ্বাসিত জাতি নামে ডাকা হয়। জবরদস্তি, জাতিবিদ্বেষ বা বর্ণবাদ, ক্রীতদাসপ্রথা, বহিস্করণ, যুদ্ধ (বিশেষত জাতীয়তাবাদী সংঘাত), ইত্যাদি কারণে জোরপূর্বক বসতি স্থানান্তরের ধারণাটি বিক্ষিপ্ত উদ্বাসন পরিভাষাটির মধ্যে নিহিত আছে।  উচ্চশিক্ষায়তনিক গবেষণা প্রতিষ্ঠানসমূহ  বিক্ষিপ্ত উদ্বাসন ও অতি-সাংস্কৃতিক বিদ্যার আন্তর্জাতিক ইনস্টিটিউট (International Institute for Diasporic and Transcultural Studies, IIDTS) — একটি আন্তর্জাতিক গবেষণা প্রতিষ্ঠান যা ফ্রান্সের লিওঁ নগরীর জঁ মুলাঁ বিশ্ববিদ্যালয়, সাইপ্রাস বিশ্ববিদ্যালয়, চীনের কুয়াংচৌ প্রদেশের সুন ইয়াত-সেন বিশ্ববিদ্যালয় ও যুক্তরাজ্যের লিভারপুল হোপ বিশ্ববিদ্যালয়ের সাথে সংশ্লিষ্ট। এটি বিশ্বের সর্বত্র বিক্ষিপ্ত উদ্বাসিত সম্প্রদায়গুলির সাংস্কৃতিক প্রতিনিধিত্বের (ও আত্ম-প্রতিনিধিত্বের) উপর মনোযোগ নিবিষ্টকারী এবং শাস্ত্রাতিক্রমী পদ্ধতিতে কর্মরত নিবেদিত গবেষণা জালকব্যবস্থা। প্রতিষ্ঠানটি একটি ত্রিভাষিক গবেষণা সাময়িকী প্রকাশের আর্থিক পৃষ্ঠপোষকতা দান করে, যার নাম ট্রানসটেক্সট-ট্রান্সকালচার: আ জার্নাল অভ গ্লোবাল কালচারাল স্টাডিজ (Transtext(e)s-Transcultures: A Journal of Global Cultural Studies)  দিল্লির নেহেরু বিশ্ববিদ্যালয়ের আন্তর্জাতিক বিদ্যা শিক্ষাপ্রতিষ্ঠানে এ বিষয়ক একটি শক্তিশালী গবেষণা কর্মসূচী বিদ্যমান, যার নাম ডায়াস্পোরা অ্যান্ড ইন্টারন্যাশনাল প্রোগ্রাম। বিশ্ববিদ্যালয়টির শিক্ষকেরা উচ্চশিক্ষায়তনিক গবেষকদের জন্য একটি আন্তর্জাতিক গবেষণা জালিকাব্যবস্থা পরিচালনা করেন, যাতে আন্তর্জাতিক দৃষ্টিকোণ থেকে বিক্ষিপ্ত উদ্বাসনের উপর মনোযোগ নিবদ্ধ করা হয় এবং আন্তর্জাতিক সম্পর্কের একটি উপাদান হিসেবে বিক্ষিপ্ত উদ্বাসনকে অধ্যয়ন করা হয়। এই ব্যবস্থাটির নাম অর্গানাইজেশন ফর ডায়াস্পোরা ইনিশিয়েটিভস। এই ব্যবস্থাটি একটি গবেষণা সাময়িকীও প্রকাশ করে থাকে।  ইন্দোনেশিয়াতে অবস্থিত গোলোং গিলিগ ইনস্টিটিউট অভ জাভানিজ ডায়াস্পোরা স্টাডিজ (Golong Gilig Institute of Javanese Diaspora Studies, "জাভার বিক্ষিপ্ত উদ্বাসন বিদ্যার গোলোং গিলিগ ইনস্টিটিউট")  আরও দেখুন  বিক্ষিপ্ত উদ্বাসন  বিক্ষিপ্ত উদ্বাসন রাজনীতি   তথ্যসূত্র  বিষয়শ্রেণী:বিক্ষিপ্ত উদ্বাসন বিদ্যা বিষয়শ্রেণী:মানবজাতিতত্ত্ব বিষয়শ্রেণী:নৃবিজ্ঞান